प्रखंड को ओडीएफ घोषित करवाने के लिए प्रशासनिक अधिकारी ने कहा कि अभी तक हमने प्रखंड में सौ लोगों को खुले में शौच करने के लिए पकड़ा है. गिरफ्तार करके उन्हें थाने ले जाते हैं. वहां जो आर्थिक तौर से कमज़ोर दिखता है उससे फाइन नहीं लेते हैं. उठक-बैठक करवाकर, फोटो-वोटो लेकर छोड़ देते हैं ताकि मानसिक दबाव बने. अभी तक हमने पचास हज़ार रुपये फाइन के तौर पर वसूले हैं जिसे प्रखंड के सभी मुखियाओं के बीच बांट दिया गया है और उन्हें कहा गया है कि वो इस पैसे से सार्वजनिक शौचालय बनवाएं.